上場大勝5個半馬位 匆出升班有無計？
2024年05月20日 15:46
東網電視
更多新聞短片
「極速滿貫」上周三大炒對手5個半馬位。
最近啲匆匆再出馬成績唔錯，尋日沙田賽事就見到「信心星」同埋「龍城強將」相隔一周匆匆再出順利贏馬。嚟到今期跑馬地賽事，黎昭昇就安排上周三大炒對個5個半馬位嘅「極速滿貫」升上四班出擊，究竟可唔可以再下一城呢？
睇番「極速滿貫」上仗贏馬姿勢真係夠晒誇張，一擺正就彈甩對手，結果重手加10分，但呢隻馬季內試過喺四班贏馬，證明升班未必影響競爭力，唯一擔心就係鞍上人由潘頓變咗班德禮。
的而且確，黎昭昇同班德禮今季合作次數唔多，亦未試過攜手贏馬，但黎廐今季仲要爭成績，難得「極速滿貫」上仗贏馬咁好，打鐵趁熱爭連捷係正路部署，不能忽視。